Virpi Räisänen

**Virpi Suvi Elise Räisänen** (s. 7. toukokuuta 1971, Oulu) on suomalainen ooppera- ja konserttilaulaja sekä viulisti. Räisäsen ääniala on mezzosopraano. 

## Koulutus
Räisänen varttui musikaalisessa perheessä Kiimingissä. Hänen äitinsä oli kuoronjohtaja Liisa Räisänen. Oulun Madetojan musiikkilukion jälkeen Virpi Räisänen opiskeli viulistina kamarimusiikkia yhdessä Owla-jousikvartetin kanssa Pohjois-Illinoisin yliopistossa Yhdysvalloissa. Tämän jälkeen hän siirtyi opiskelemaan Alankomaihin Utrechtin ja Amsterdamin Musiikkikorkeakouluihin ensin viulistina ja myöhemmin laulajana. Räisänen valmistui molemmista pääaineistaan Master of Music -tutkinnolla. Lauludiplominsa hän suoritti parhain mahdollisin pistemäärin arvosanalla cum laude. 

Räisänen on opiskellut laulua muun muassa Udo Reinemannin ja Margreet Honigin johdolla.

## Ura
Valmistuttuaan Räisänen työskenteli viulistina muun muassa Hollannin Radion Sinfoniaorkesterissa, Mahler-kamariorkesterissa ja Alankomaiden kamariorkesterissa.

Ensimmäiset oopperaroolinsa La Muse - Nicklausse (Offenbach: *Hoffmannin kertomukset,* ) ja Orfeo (Gluck: *Orfeo ed Euridice*) Räisänen lauloi Oulun Oopperassa. Debyytit Salzburgin Musiikkijuhlilla Luigi Nonon *Al gran sole carico d'amore* (2009) ja Wolfgang Rihmin *Dionysos* (2010) oopperoissa avasivat Räisäselle ovet useiden Euroopan johtavien oopperatalojen ja orkestereiden solistiksi. 

Räisänen on tunnettu erityisesti nykymusiikin tulkitsijana. Useat säveltäjät ovat säveltäneet ja omistaneet teoksiaan hänelle, mukaan lukien Kalevi Ahon 16. sinfonian finaali, Outi Tarkiaisen *Eanan giđa nieida* (*Maa kevään tytär,* ) ja Juha T. Koskisen ooppera *Lusia Rusintytär.* Räisänen on laulanut muun muassa Berliinin valtionoopperassa, Alankomaiden oopperassa, Ruhrtriennalessa, Schwetzinger SWR festivalilla, Suomen Kansallisoopperassa ja Savonlinnan oopperajuhlilla. 

Räisänen on uransa aikana keskittynyt erityisesti orkesterisolistin uraan, joka on tuonut hänelle solistitehtäviä lähes kaikkien Suomen ammattiorkesterien lisäksi muun muassa Berliinin Filharmonikoiden, Milanon Filarmonica della Scalan, Ranskan radion filharmonisen orkesterin ja kuoron, Tokyo Symphony Orchestran, Alankomaiden Kamariorkesterin, Gulbenkian Orchestran, Bergenin Filharmonsen Orkesterin jne. solistina.

Virpi Räisänen on luonut kaksoisammattitaitonsa pohjalle VIULAJA-projektin, jossa hän soittaa viulua ja laulaa yhtäaikaisesti. Useat säveltäjät ovat säveltäneet ohjelmistoa projektille. Vuonna 2020 VIULAJA-projektilta ilmestyi *Trasparente* -cd-levy (Alba Records).

Räisäsen levytykset ovat saavuttaneet kansallista ja kansainvälistä arvostusta. Luciano Berion *Calmo* -teoksen levytys Suomen Radion Sinfoniaorkesterin solistina sai vuonna 2015 Gramophone-ehdokkuuden. Räisänen on saavuttanut Emma-ehdokkuudet vuonna 2020 Outi Tarkiaisen *Eanan giđa nieida* (suom. *Maa kevään tytär*) levytyksestä Lapin kamariorkesterin solistina ja vuonna 2024 yhdessä ranskalaisen Danel-jousikvartetin (Quatuor Danel) kanssa äänitetystä *Blicke mir nicht in die Lieder - RECITAL* -levytyksestä, samoin kuin Lotta Wennäkosken teoksia esittelevän *ZENG* -albumin *I stället för vingar* solistina.

Laulu-uransa ohella Räisänen on toiminut Oulunsalo Soi -kamarimusiikkifestivaalin taiteellisena johtajana vuodesta 2012 vuoteen 2018 ja Kemin kaupunginorkesterin intendentti-tuottajana vuosina 2022–2023.

Virpi Räisäselle on myönnetty vuonna 2010 Oulun Osuuspankin TAITAJA-stipendi.

## Diskografia

* *The Legacy of Mahler* (ONDINE 2012) Virpi Räisänen mezzo-soprano, Marita Viitasalo piano
* *BERIO* (ONDINE 2014) Virpi Räisänen mezzo-soprano, Finnish Radio Symphony Orchestra, Hannu Lintu 
* *Trasparente* (Alba Records 2020) Virpi Räisänen mezzo-sopranoi - violin
* Outi Tarkiainen: *The Earth, Spring's Daughter* (ONDINE 2020) Virpi Räisänen mezzo-soprano, Lapland Chamber Orchestra, John Storgårds
* Tristand und Isolde (Alba Records 2022)
* Benoliel: *Complete Works Vol.1* (DoNeMus Records 2022) Virpi Räisänen, Steven van Gils, Indomnio, Ulrich Pöhl 
* *Maailman synty - The World is Born* (Fibo Records & Alba 2023) Virpi Räisänen (mezzo-soprano), Taito Hoffrén  (runosong) and Finnish Baroque Orchestra
* Lotta Wennäkoski: *ZENG* (Alba Records 2024)
* *Blicke mir nicht in die Lieder - RECITAL* (Alba Records 2024) Virpi Räisänen & Quatuor Danel 
* 4th soprano in Wofgang Rihm *Dionysos,* Deutsches Symphonie-Orchester Berlin, Ingo Metzmacher. DVD Euro Arts 2072608

## Lähteet

* https://www.virpiraisanen.com/ Virpi Räisäsen kotisivut
* https://www.gramophone.co.uk/reviews/review?slug=berio-sinfonia-calmo The Gramophone Newsletter.
* https://areena.yle.fi/1-1909328 Yle Areena.
* https://yle.fi/aihe/artikkeli/2020/04/21/virpi-raisanen-ja-viulu-laulun-mahdollisuudet Yle.
* https://yle.fi/aihe/artikkeli/2020/09/16/myos-tarkiainen-luottaa-ritualististen-elementtien-kiinnostavuuteen Yle.
* https://www.hs.fi/kulttuuri/art-2000004613886.html Helsingin Sanomat.
* https://yle.fi/aihe/artikkeli/2015/08/25/rso-kantaesittaa-kalevi-ahon-sinfonian-nro-16 Yle.
* https://oulunsalosoi.fi/2015/lusia-rusintytar-ooppera-kantaesitetaan-oulussa-ja-utajarvella-elokuussa-2015-6/ Oulunsalo Soi.

### Viitteet

## Aiheesta muualla
* https://sublime.fi/artistit/virpi-raisanen Sublime Music Agency.
* https://www.orlob.net/data/pages/pages-en/VirpiRaeisaenen.html Boris Orlob Management Berlin.
* https://impulseartmanagement.nl/en/artists/virpi-raisanen/ Impulse Art Management Amsterdam.